सृष्टि का एक जानवर लोमड़ी भी है। लोमड़ी जानवरों और पक्षियों का शिकार करने के लिए विभिन्न शैलियों का प्रयोग करती है। लोमड़ी बहुत चतुर जानवर है और शिकार करने में वह बहुत चालाक व मक्कार है। शिकार करने में वह बड़ी सतर्कता से काम लेती है और बहुत देर- देर तक वह शिकार की प्रतीक्षा में बैठी रहती है और जैसे ही शिकार करने का उचित समय होता है वह एक या कुछ उछालों में ही उसे दबोच लेती है। लोमड़ी पक्षियों के अंडों, बच्चों यहां तक कि कुछ फलों को भी खा जाती है। यह जानना भी रोचक होगा कि लोमड़ी अपनी पूंछ हिलाकर उन जानवरों को बदहवास कर देती है और उनसे खेलने का नाटक करती है और धीरे -धीरे उनके निकट पहुंच जाती है और जब वह निकट पहुंच जाती है तो उछल कर उनका काम खत्म कर देती है जिनका वह शिकार करना चाहती है।